CELEX: 62008TA0274
Language: mt
Date: 2010-04-22 00:00:00
Title: Kawża T-274/08 u T-275/08: Sentenza tal-Qorti Ġenerali tat- 22 ta’ April 2010 — L-Italja vs Il-Kummissjoni ( “FAEG — Clearance tal-kontijiet tal-aġenziji tal-ħlas tal-Istati Membri li jikkonċernaw l-infiq iffinanzjat mill-FAEG — Ammonti li għandhom jitħallsu lura mingħand ir-Repubblika Taljan fin-nuqqas ta’ rkupru fit-termini previsti — Kunċett ta’ konsegwenzi finanzjarji — Teħid inkunsiderazzjoni tal-interessi — Artikolu 32(5) tar-Regolament (KE) Nru 1290/2005” )

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/28
            
         Sentenza tal-Qorti Ġenerali tat-22 ta’ April 2010 — L-Italja vs Il-Kummissjoni
   (Kawża T-274/08 u T-275/08) (1)
   
   (“FAEG - Clearance tal-kontijiet tal-aġenziji tal-ħlas tal-Istati Membri li jikkonċernaw l-infiq iffinanzjat mill-FAEG - Ammonti li għandhom jitħallsu lura mingħand ir-Repubblika Taljan fin-nuqqas ta’ rkupru fit-termini previsti - Kunċett ta’ konsegwenzi finanzjarji - Teħid inkunsiderazzjoni tal-interessi - Artikolu 32(5) tar-Regolament (KE) Nru 1290/2005”)
   2010/C 148/49
   Lingwa tal-kawża: it-Taljan
   
      Partijiet
   
   
      Rikorrenti: Ir-Repubblika Taljana (rappreżentant: S. Fiorentino, avvocato dello Stato)
   
      Konvenuta: Il-Kummissjoni Europea (rappreżentanti: F. Jimeno Fernández u P. Rossi, aġenti)
   
      Suġġett
   
   Fil-kawża T-274/08, talba għall-annullament parzjali tad-Deċiżjoni tal-Kummissjoni 2008/396/KE, tat-30 ta’ April 2008, dwar l-approvazzjoni tal-kontijiet [clearance tal-kontijiet] ta’ l-aġenziji tal-ħlas ta’ l-Istati Membri li jikkonċernaw l-infiq iffinanzjat mill-Fond Agrikolu Ewropew ta’ Garanzija (FAEG), għas-sena finanzjarja 2007 (ĠU L 139, p. 33), sa fejn tinkludi interessi fuq is-somom attribwiti lill-baġit tal-Istat Taljan skont l-Artikolu 32(5) tar-Regolament (KE) Nru 1290/2005, tal-21 ta’ Ġunju 2005, dwar il-finanzjament tal-politika agrikola komuni (ĠU L 209, p. 1), fil-Kawża T-275/08, talba għall-annullament parzjali tad-Deċiżjoni tal-Kummissjoni 2008/394, tat-30 ta’ April 2008, dwar l-approvazzjoni tal-kontijiet [clearance tal-kontijiet] ta’ ċerti aġenziji ta’ ħlas fil-Ġermanja, fl-Italja u fis-Slovakkja dwar l-infiq iffinanzjat mis-Sezzjoni tal-Garanzija tal-Fond Agrikolu Ewropew dwar Gwida u Garanzija (FAEGG) għas-sena finanzjarja 2006 (ĠU L 139, p. 22), sa fejn tinkludi interessi fuq is-somom attribwiti lill-baġit tal-Istat Taljan skont l-Artikolu 32(5) tar-Regolament Nru 1290/2005.
   
      Dispożittiv
   
   
               (1)
            
            
               Il-Kawżi T-274/08 u T-275/08 huma magħquda għall-finijiet tas-sentenza.
            
         
               (2)
            
            
               Ir-rikorsi huma miċħuda.
            
         
               (3)
            
            
               Ir-Repubblika Taljana hija kkundannata għall-ispejjeż.
            
         
      (1)  ĠU C 223, 30.8.2008.